b'\n_START_ARTICLE_\nOrgaaninen arkkitehtuuri\n_START_PARAGRAPH_\nOrgaaninen arkkitehtuuri on er\xc3\xa4s modernin arkkitehtuurin tyylilajeja, joka kehittyi art nouveausta ja oli pohjana muun muassa funktionalismin synnylle. Viime vuosikymmenin\xc3\xa4 moderni arkkitehtuuri on j\xc3\xa4lleen ottanut k\xc3\xa4ytt\xc3\xb6\xc3\xb6n monia orgaanisen arkkitehtuurin keskeisi\xc3\xa4 periaatteita._NEWLINE_Tyylin l\xc3\xa4ht\xc3\xb6kohtana on usein el\xc3\xa4v\xc3\xa4 luonto, joka tarjoaa ideoita, esteettisi\xc3\xa4 muotoja ja rakenteellisia ratkaisuja rakennusten ulkoisten muotojen sek\xc3\xa4 sis\xc3\xa4isten toimintojen tarkoituksenmukaiselle suunnittelulle. My\xc3\xb6s ajatuksen siit\xc3\xa4, ett\xc3\xa4 funktio (toiminto, k\xc3\xa4yt\xc3\xa4nn\xc3\xb6llisyys) ohittaa muodon t\xc3\xa4rkeyden suunnittelussa, esittiv\xc3\xa4t ensimm\xc3\xa4isin\xc3\xa4 orgaanisen arkkitehtuurin edustajat, Louis Sullivan etunen\xc3\xa4ss\xc3\xa4, pohjustaen n\xc3\xa4in funktionalismin synty\xc3\xa4.'